PATVIRTINTA

Švenčionių rajono sporto centro direktoriaus 2017 m. liepos 25 d. įsakymu Nr. V–48

**BĖGIMO ŠVENČIONĖLIŲ MIESTO GATVĖMIS  
NUOSTATAI**

**I SKYRIUS**

**TIKSLAS**

1. Populiarinti bėgimą Švenčionių rajone.

2. Gausinti masinių renginių kiekį Švenčionių rajone, didinti rajono gyventojų aktyvumą.

3. Skatinti bėgimą, kaip sveiką gyvenimo būdą.

4. Išsiaškinti pajėgiausius įvairių amžiaus grupių sportininkus.

**II SKYRIUS**

**VARŽYBŲ ORGANIZATORIAI**

5.Bėgimą Švenčionėlių gatvėmis organizuoja ir vykdo Švenčionių rajono sporto centras. Varžybų vyr. teisėjas Zenonas Zenkevičius (8 613) 63660.

**III SKYRIUS**

**VARŽYBŲ VIETA, LAIKAS IR NUOTOLIAI**

6. Bėgimas vykdomas 2017 rugpjūčio 26 d. Švenčionėliuose – Partizanų, Žaliosios, Vilniaus, Priestočio gatvėmis. Startas – Priestočio gatvėje, prie geležinkelio stoties. Bėgimo pradžia 10.00 val. Distancijos – 2,5 km (1 ratas), 5 km (2 ratai) ir 10 km (4 ratai). Dalyvių atvykimas 2017-08-26 iki 9.00 val.

**IV SKYRIUS**

**VARŽYBŲ DALYVIAI**

7. Varžybose gali dalyvauti visi norintys. Visi dalyviai varžybose dalyvauja laisva valia ir niekieno neverčiami ir prisiima visą su dalyvavimu varžybose susijusią (taip pat – ir su įvairiais sveikatos sutrikimais ir pan.) riziką bei įsipareigoja dėl to nereikšti renginio organizatoriams jokių pretenzijų bei tai patvirtina savo parašu. Už nepilnamečius, dalyvaujančius renginyje, atsako jų tėvai, globėjai arba treneris.

8. Kiekvienas dalyvis užsiregistravimu savaime sutinka, kad renginio organizatoriai visas renginio metu padarytas nuotraukas bei filmuotą medžiagą gali laisvai be atskiro sutikimo naudoti rinkodaros tikslais. Varžybos individualios.

9. Varžybose kviečiami dalyvauti pajėgiausi Lietuvos ir kitų šalių bėgikai.

10. Dalyvių amžiaus grupės:

|  |  |
| --- | --- |
| Moterys (g. 1998 m. ir vyresnės) | 10 km (4 ratai) |
| Moterys (g. 1998 m. ir vyresnės) | 5 km (2 ratai) |
| Jaunuolės (g. 1999-2001 m.) | 5 km (2 ratai) |
| Jaunutės (g. 2002 m. ir jaunesnės) | 2,5 km (1 ratas) |

|  |  |
| --- | --- |
| Vyrai (g. 1998 m. ir vyresni) | 10 km (4 ratai) |
| Vyrai (g. 1998 m. ir vyresni) | 5 km (2 ratai) |
| Jaunuoliai (g. 1999-2001 m.) | 5 km (2 ratai) |
| Jaunučiai (g. 2002m. ir jaunesni) | 2,5 km (1 ratas) |

**V SKYRIUS**

**PRIĖMIMO SĄLYGOS**

11. Bėgime gali dalyvauti visi norintys užsiregistravę elektroniniu paštu: [**svencioniusc@gmail.com**](mailto:svencioniusc@gmail.com) iki **2017-08-25** 13.00 val.

12. Registruojantis reikia pateikti vardą, pavardę, gimimo metus, gyvenamąją vietą ir pasirinktą distanciją.

13. Varžybų dalyvių kelionės, maitinimo ir nakvynės išlaidas apmoka komandiruojančios organizacijos.

**VI SKYRIUS**

**APDOVANOJIMAS**

14. Bėgime Švenčionėlių gatvėmis atskirų amžiaus grupių nugalėtojai ir prizininkai apdovanojami taurėmis ir piniginiais prizais.

**VII SKYRIUS**

**VARŽYBŲ FINANASAVIMAS**

15. Varžybų paruošimo ir teisėjavimo išlaidas apmoka Švenčionių rajono sporto centras.

**VIII SKYRIUS**

**PROGRAMA**

|  |  |  |
| --- | --- | --- |
| **10.00** | **Varžybų atidarymas** |  |
| **10.10** | 2,5 km (1 ratas) | Jaunučiai ir jaunutės (g. 2002 m. ir jaunesni(ės)) |
| **10.30** | 5 km (2 ratai) | Jaunuoliai ir jaunuolės (g. 1999-2001 m.) |
| **11.10** | 5 km (2 ratai) ir 10 km (4 ratai) | Vyrai ir moterys (g. 1998 m. ir vyresni(ės)) |

16.

17. Varžybų programa priklausomai nuo dalyvių skaičiaus gali keistis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_